Claudiu Niculescu nu vrea să mai audă de Dinamo: "Rămâne rana deschisă!"
Dinamo se luptă în acest an pentru a se salva de la retrogradare. "Câinii" au fost preluați în această iarnă de croatul Željko Kopić.
Întrebat dacă va mai reveni pe banca formației din Ștefan cel Mare, Claudiu Niculescu nu a descris acest scenariu în cuvinte tocmai calde. Iată ce a spus fostul dinamovist pe seama acestui subiect.
"Rămâne rana deschisă!"
"Trei săptămâni. A fost dureros. Am iertat, dar n-am uitat! Și n-o să uit niciodată. Dezamăgirea a fost mare, a urmat o perioadă în care nu înțelegeam de ce s-a întâmplat asta. A trecut. Atât de ușor nu se poate trece! N-am făcut altceva decât să antrenez la echipa ce mi-a adus cele mai mari satisfacții. Venisem de o săptămână, două…
Da, da, asta e. A trebuit să trec peste, n-a fost ușor. I-am iertat pe cei ce au luat acea decizie. Apoi, lucrurile au luat-o în jos, cu Dinamo, de atunci. Dezamăgitor.
Depinde în ce conjunctură. Deși nu mai sunt dornic, disperat să… Dacă va mai fi vreo ofertă, mă voi gândi cu siguranță. Depinde și cu cine voi discuta. Rămâne rana deschisă! Și nu a fost supărător neapărat că s-a întâmplat după trei săptămâni, ci modul în care s-a întâmplat. Să aflu din presă la 12 și jumătate noaptea!", a spus Claudiu Niculescu, conform gsp.ro.
În prezent, Claudiu Niculescu o antrenează din 2022 pe CSC Șelimbăr, liderul din Liga 2.